ddrg/super_eurlex huggingface dataset:
(9)

Az EN IEC 62115:2020 harmonizált szabvány és annak EN IEC 62115:2020/A11:2020 módosítása további figyelmeztető mondatokról rendelkezik a fogyasztóknak az érmeelemek lenyelésének veszélyéről való tájékoztatása érdekében. Az érme- és gombelemek hozzáférhetőségével kapcsolatos szabályok frissítése révén a szabvány a korábbinál magasabb szintű védelmet biztosít, és olyan új követelményeket támaszt a háztartási készülékhez, többek között számítógépekhez csatlakoztatott játékokkal szemben, melyek az áramütés veszélyét hivatottak kivédeni. Módosítja továbbá a csökkentett vizsgálatok kritériumait, hogy az alacsony feszültséggel működő elektromos gyermekjátékok vizsgálata egyszerűbbé váljon, és további követelményeket vezet be a játékokban található LED-ek biztonságosságára vonatkozóan a szemsérülések kockázatának minimalizálása érdekében. A szabvány az elektronikusan hajtott távirányított játékjárművek használatával járó veszélyek kezelése érdekében is bevezet új követelményeket. Az egyre bővülő elemválasztékra figyelemmel és a tesztek megismételhetőségének javítása érdekében tovább pontosítja, hogy az elem nélkül forgalmazott villamos játékokat milyen típusú elemekkel kell tesztelni. A tesztek általános körülményeit is tovább részletezi, biztosítandó, hogy a vizsgálati feltételek minden játéktípus és áramforrás esetében megfelelőek legyenek.
(3)

Az Egyesült Nemzetek Szervezetének (ENSZ) Leszerelési Ügyek Hivatala (UNODA), amely a (KKBP) 2017/809 határozat 1. cikkében említett projektek technikai végrehajtásáért felel, 2021. március 26-án az említett határozat végrehajtási időszakának további nyolc hónappal történő meghosszabbítását kérte. A kért meghosszabbítás lehetővé tenné, hogy az UNODA továbbra is segítséget tudjon nyújtani az 1540 (2004) sz. ENSZ BT-határozatot (a továbbiakban: az 1540 sz. ENSZ BT-határozat) végrehajtó ENSZ-tagállamoknak, hogy a továbbiakban is hozzájárulhasson a folyamatban lévő átfogó felülvizsgálathoz, hogy továbbra is segítséget tudjon nyújtani az ENSZ Biztonsági Tanácsának az 1540. sz. ENSZ BT-határozattal létrehozott bizottsága részére annak jelenlegi hivatali ideje végéig, azaz 2022. április 28-ig, valamint hogy mérsékelni tudja azokat a veszteségeket, amelyek a Covid19-világjárvány okán elmaradt projektek miatt keletkeztek.
(1)

Az 5. cikk (1) bekezdésének helyébe a következő szöveg lép: „5. cikk (1) Valamely tagállam illetékes hatósága – az általa megfelelőnek ítélt feltételekkel – engedélyezheti egyes befagyasztott pénzeszközök vagy gazdasági erőforrások felszabadítását, illetve egyes pénzeszközök vagy gazdasági erőforrások rendelkezésre bocsátását, miután megállapította, hogy az érintett pénzeszközök vagy gazdasági erőforrások: a) a mellékletben felsorolt valamely személy és eltartott családtagjai alapvető szükségleteinek kielégítéséhez szükségesek, beleértve az élelmiszerekre, lakbérre vagy jelzáloghitelre, gyógyszerekre és orvosi kezelésre, adókra, biztosítási díjakra és közüzemi költségekre vonatkozó kifizetéseket; b) kizárólag az észszerű mértékű szakmai munkadíjak megfizetésére és a jogi szolgáltatások nyújtásával kapcsolatban felmerült kiadások megtérítésére szolgálnak; c) kizárólag a befagyasztott pénzeszközök vagy gazdasági erőforrások szokásos kezelésére vagy fenntartására vonatkozó díjak vagy szolgáltatási költségek megfizetésére szolgálnak; d) rendkívüli kiadásokhoz szükségesek, feltéve, hogy az illetékes hatóság az engedély megadását megelőzően legalább két héttel értesítette a többi illetékes hatóságot és a Bizottságot azon indokokról, amelyek alapján úgy véli, hogy egy konkrét engedélyt meg kellene adni; e) a nemzetközi jognak megfelelően mentességeket élvező diplomáciai misszió vagy konzuli állomáshely vagy nemzetközi szervezet számlájára, illetve számlájáról kell, hogy be-, illetve kifizetésre kerüljenek, amennyiben az ilyen be- és kifizetések a diplomáciai misszió vagy a konzuli állomáshely vagy a nemzetközi szervezet hivatalos céljaira történő felhasználást szolgálják; f) kizárólag a következőkhöz szükséges díj megfizetésére szolgálnak: i. légi járatok üzemeltetése humanitárius célokból, személyek evakuálása vagy repatriálása céljából, vagy természeti, nukleáris vagy vegyi katasztrófák áldozatainak támogatást biztosító kezdeményezések céljából; ii. légi járatok üzemeltetése nemzetközi örökbefogadási eljárások keretében; iii. a belarusz válságra való megoldáskeresést vagy a korlátozó intézkedések politikai célkitűzéseinek előmozdítását célzó találkozókon való részvételhez szükséges légi járatok üzemeltetése; vagy iv. valamely uniós légi fuvarozó által végzettkényszerleszállás, kényszerhelyzeti felszállás vagy átrepülés; vagy g) sürgős és egyértelműen azonosított légiközlekedés-biztonsági kérdések kezeléséhez szükségesek, az Európai Unió Repülésbiztonsági Ügynökségével folytatott előzetes konzultációt követően. A tagállamok tájékoztatják a többi tagállamot és a Bizottságot bármely, e cikk alapján megadott engedélyről.”
(12)

Az ICAO-nak bejelentendő eltéréseknek adott esetben különösen az Európai Unió Repülésbiztonsági Ügynöksége által az (EU) 2018/1139 rendelet 90. cikkének (4) bekezdésével összhangban nyújtott információkon kell alapulniuk. Az eltérések bejelentésének az ICAO által a megfelelés vagy az eltérések bejelentésére szolgáló formanyomtatványban (Form on Notification of Compliance With or Differences) meghatározott formátumot, vagy amennyiben az ICAO előírja, az eltérések elektronikus bejelentésére szolgáló rendszert kell követnie. Amennyiben e határozat értelmében az Unió által képviselendő álláspontot a Bizottság által a Tanácshoz megvitatás és jóváhagyás céljából benyújtott írásos dokumentumban állapítják meg, az ilyen dokumentumnak – adott esetben és eseti alapon – jeleznie kell, hogy rugalmasságot kell-e biztosítani a tagállamok számára a szóban forgó eltérések bejelentéséhez. Ezenkívül, a Bizottságnak törekednie kell arra, hogy a lehető leghamarabb megkezdje egy ilyen dokumentum előkészítését annak érdekében, hogy elegendő idő álljon rendelkezésre az ilyen előkészítéshez, beleértve bármely, szakértői szinten folytatandó megfelelő konzultációt is.
(3)

Az (EU) 2020/687 felhatalmazáson alapuló bizottsági rendelet (2) kiegészíti az (EU) 2016/429 rendelet 9. cikke (1) bekezdésének a), b) és c) pontjában felsorolt, illetve az (EU) 2018/1882 bizottsági végrehajtási rendeletben (3) az A, B és C kategóriájúként meghatározott betegségekkel szembeni védekezésre vonatkozóan megállapított szabályokat. Az (EU) 2020/687 felhatalmazáson alapuló rendelet 21. és 22. cikke egy korlátozás alatt álló körzet létrehozását írja elő az A kategóriájú betegségek kitörése esetén, amelyek közé az afrikai sertéspestis is tartozik, továbbá bizonyos intézkedések alkalmazását írja elő e körzetben. Ezenkívül az említett felhatalmazáson alapuló rendelet 21. cikkének (1) bekezdése úgy rendelkezik, hogy a korlátozás alatt álló körzetnek egy védőkörzetből, egy megfigyelési körzetből és szükség esetén a védőkörzetek és a felügyeleti körzetek körül vagy azok szomszédságában további, korlátozás alatt álló körzetekből kell állnia.
Az Oroszországi Föderáció elnöki adminisztrációjának »’Masszandra’ Mezőgazdasági Termelőszövetkezet« szövetségi költségvetési vállalata (Federal State Budgetary Enterprise »Production-Agrarian Union ’Massandra’ of the Administration of the President of the Russian Federation«)

(korábbi elnevezése: a Krími Köztársaság »’Masszandra’ Mezőgazdasági Termelőszövetkezet« szövetségi állami vállalata (»State Unitary Enterprise of the Republic of Crimea«»Production-Agrarian Union ’Massandra’«)

A szervezet fölötti tulajdonjogot az ukrán törvények szerint jogellenesen ruházták át. »A Krími Parlament elnöki testülete« (»Presidium of the Parliament of Crimea«) 2014. április 9-én elfogadta az 1991-6/14. sz. határozatot az agráripari komplexumnak a Krími Köztársaság területén működő vállalkozásai, intézményei és szervezetei tulajdonának államosításáról szóló, a »Krími Köztársaság« Államtanácsa (State Council of the »Republic of Crimea«) által 2014. március 26-án hozott 1836-6/14. sz. határozat módosításairól, amely kimondja a »’Masszandra’ Nemzeti Termelőszövetkezet« (»National Association of producers ’Massandra’«) állami konszern tulajdonában lévő eszközöknek a »Krími Köztársaság« nevében történő kisajátítását. Ezzel a krími »hatóságok« tulajdonképpen elkobozták a vállalatot.

2014. augusztus 1-jén az Oroszországi Föderáció elnöki hivatalának »’Masszandra’ Mezőgazdasági Termelőszövetkezet» szövetségi költségvetési vállalata (Federal State Budgetary Enterprise »Proizvodstvenno agrarnoye obyedinenye ’Massandra’« of the Administration of the President of the Russian Federation [Федеральное государственное унитарное предприятие »Производственно-аграрное объединение ’Массандра’« Управления делами Президента Российской Федерации]) néven került újra bejegyzésre. Alapító: az Oroszországi Föderáció elnöki hivatala (Administration of the President of the Russian Federation [Управление делами Президента Российской Федерации]).

2019. április 1-jén a »Krími Köztársaság«»’Masszandra’ Mezőgazdasági Termelőszövetkezet« szövetségi állami vállalata (State Unitary Enterprise of the »Republic of Crimea«»Production-Agrarian Union ’Massandra’«) néven került újra bejegyzésre. 2020. október 1-jén pedig újra bejegyezték »’Masszandra’ Mezőgazdasági Termelőszövetkezet« részvénytársaság (»Production-Agrarian Union ’Massandra’«) néven.
„17.

»az EKB uniós jogban biztosított választási lehetőségekre és mérlegelési jogkörre vonatkozó útmutatója« (ECB Guide on options and discretions available in Union law): az ezen a címen elfogadott dokumentum, ideértve annak jövőbeli változatait is, valamint ideértve bármely más, az uniós jogban biztosított választási lehetőségekre és mérlegelési jogkörre vonatkozó vezérelveket tartalmazó dokumentumot, amely az előbbit a jövőben felválthatja vagy kiegészítheti, és amelyet időről-időre a kifogásról való lemondáson alapuló eljárás szerint módosítanak, továbbá amely közzétételre kerül az EKB honlapján;”
— The following localities in the Bieżuń municipality: Kocewo, Myślin, Dąbrówki, Mak, Władysławowo, Stanisławowo, Pozga, Bielawy Gołuskie, Gołuszyn, Dźwierzno, Kobyla Łąka, Sławęcin, Zgliczyn Pobodzy, Stawiszyn-Łaziska, Wilewo, Stawiszyn-Zwalewo, Wieluń-Zalesie, Pełki, Małocin, Trzaski; — City of Bieżuń; — The following localities in the Lutocin municipality: Siemcichy, Chromakowo, Przeradz Mały, Przeradz Nowy, Przeradz Wielki, Swojęcin, Mojnowo, Obręb, Parlin, Lutocin, Seroki, Zimolza, Elżbiecin, Felcyn, Jonne; — The following localities in the Siemiątkowo municipality: Sokołowy Kąt, Siciarz; — The following localities in the in Żuromin municipality: Będzymin, Rzężawy, Kruszewo, Brudnice, Poniatowo, Wiadrowo, Dąbrowa, Cierpigórz, Franciszkowo, Olszewo, Kosewo, Dębsk, Kliczewo Małe, Kliczewo Duże, Wólka Kliczewska, Nowe Nadratowo, Stare Nadratowo, Sadowo; — City of Żuromin.

2021.9.12.
Tagállam: Dánia A következőket magában foglaló terület: Az alkalmazási időszak vége az (EU) 2020/687 felhatalmazáson alapuló rendelet 55. cikkének megfelelően The parts of Sønderborg municipality and Åbenrå municipality, beyond the area described in the protection zone and within the circle of radius 10 kilometres, centered on GPS coordinates Lat. 54,862138; Long. 9,654193 2021.8.8. The parts of Sønderborg municipality, that are contained within a circle of radius 3 kilometer, centered on GPS coordinates Lat. 54,862138; Long. 9,654193 2021.7.31-től 2021.8.8-ig
III.

A 40. cikk (3)-(7) bekezdése a következőképpen módosul: „3. Az ellenőrzést az EPPO rendelkezésére álló összes információforrás, valamint az érintett európai ügyész vagy delegált európai ügyész rendelkezésére álló bármiféle forrás felhasználásával kell végrehajtani, az alkalmazandó nemzeti jogszabályokkal összhangban, beleértve azokat is, amelyek egyébként nemzeti minőségben eljáráskor rendelkezésére állnak. Az európai ügyész vagy a delegált európai ügyész az ellenőrzés céljából igénybe veheti az EPPO személyzetét. Adott esetben az EPPO konzultálhat és információt cserélhet uniós intézményekkel, szervekkel, hivatalokkal vagy ügynökségekkel, valamint a nemzeti hatóságokkal, figyelemmel a lehetséges jövőbeni nyomozás integritásának védelmére. 4. A delegált európai ügyész vagy adott esetben az európai ügyész a nyomozás saját hatáskörbe vonásával kapcsolatos ellenőrzést a rendelet 27. cikkének (1) bekezdésében előírt határidő lejárta előtt legalább 2 nappal befejezi. A nyomozás megindításával kapcsolatos ellenőrzést legkésőbb a megbízást követő 20 napon belül be kell fejezni. 5. Azokban az esetekben, amikor az ellenőrzést az európai delegált ügyésznek osztják ki, ha a delegált európai ügyész nem fejezi be az arra vonatkozó ellenőrzést, hogy az előírt határidőn belül megindítja-e a nyomozást, vagy tájékoztatást ad arról, hogy képtelen erre az előírt határidőn belül, az európai ügyészt tájékoztatni kell, és ha helyénvalónak ítéli, meghosszabbítja a rendelkezésre álló időt, vagy megfelelő utasítást ad a delegált európai ügyész számára. 6. Amennyiben a saját hatáskörbe vonásról szóló határozatról van szó, a delegált európai ügyész vagy adott esetben az európai ügyész felkérheti az európai főügyészt, hogy legfeljebb öt nappal hosszabbítsa meg a saját hatáskörbe vonásról szóló határozat elfogadásához szükséges határidőt. 7. Ha az érintett európai ügyész vagy delegált európai ügyész a határidőn belül nem hoz határozatot, azt úgy kell kezelni, hogy az ügyet nem vonják saját hatáskörbe, és ennek megfelelően kell alkalmazni a 42. cikket.”
1.

Az 1. cikkben szereplő lista a következő projektekkel egészül ki: „48. Harckocsi-szimulációs és -vizsgálati Főközpont (Main Battle Tank Simulation and Testing Center – MBT-SIMTEC); 49. Uniós katonai partnerség (EU Military Partnership – EU MilPart); 50. Európai kísérőhajók alapvető elemei (Essential Elements of European Escort – 4E); 51. Közepes méretű, félautonóm vízfelszíni jármű (Medium size Semi-Autonomous Surface Vehicle – M-SASV); 52. Stratégiai légiszállítási képesség nagy méretű rakományokhoz (Strategic Air Transport for Outsized Cargo – SATOC); 53. Újgenerációs kisméretű távirányítású légijármű-rendszerek (RPAS-ek) (Next Generation Small RPAS – NGSR); 54. Forgószárnyas légi járművekhez kifejlesztett dokkolóállomás drónok számára (Rotorcraft Docking Station for Drones); 55. Skálázható kézifegyverek (Small Scalable Weapons – SSW); 56. Légierő (Air Power); 57. Tervezett közepes taktikai szállító repülőgép (Future Medium-size Tactical Cargo – FMTC) 58. Összevont virtuális gyakorlóterek (Cyber Ranges Federations – CRF); 59. Urbanizált környezetben végzett automatizált modellezés, azonosítás és kárfelmérés (AMIDA-UT); 60. Kormányzati műholdfelvételek megosztására szolgáló közös platform (Common Hub for Governmental Imagery – CoHGI); 61. Űrtechnológiai eszközök védelme (Defence of Space Assets – DoSA).”
2.

A 4. cikk (1) bekezdésének helyébe a következő szöveg lép: „(1) Be kell fagyasztani a mellékletben felsorolt olyan személyekhez, szervezetekhez vagy szervekhez tartozó, a tulajdonukban, birtokukban vagy ellenőrzésük alatt álló valamennyi pénzeszközt és gazdasági erőforrást, akik vagy amelyek teljesítik a következő kritériumok bármelyikét: a) olyan személyek, szervezetek vagy szervek, akik vagy amelyek felelősek súlyos emberi jogi jogsértésekért vagy a civil társadalom és a demokratikus ellenzék elnyomásáért, illetve akiknek vagy amelyeknek a tevékenységei egyéb módon súlyosan aláássák a demokráciát vagy a jogállamiságot Belaruszban, valamint az ilyen személyekkel, szervezetekkel vagy szervekkel kapcsolatban álló bármely természetes vagy jogi személyek, szervezetek vagy szervek; b) olyan természetes vagy jogi személyek, szervezetek vagy szervek, akik vagy amelyek hasznot húznak a Lukasenka-rezsimből, vagy támogatják azt; c) olyan természetes vagy jogi személyek, szervezetek vagy szervek, akik vagy amelyek szervezik a Lukasenka-rezsim azon tevékenységeit, vagy hozzájárulnak azokhoz, amelyek megkönnyítik: i. az Unió külső határainak jogellenes átlépését; vagy ii. tiltott áruk szállítását és korlátozás alá eső áruk – beleértve a veszélyes árukat is – jogellenes szállítását valamely tagállam területére; d) olyan jogi személyek, szervezetek vagy szervek, amelyek az a), b) vagy c) pont alá eső személyek, szervezetek vagy szervek tulajdonában vagy ellenőrzése alatt állnak.”
1.

A (KKBP) 2015/1333 határozat II. mellékletének „A. Személyek” szakasza a következő bejegyzéssel egészül ki: Név Azonosító adatok A jegyzékbevétel indokolása A jegyzékbevétel időpontja „20. KUZNETSOV, Aleksandr (Alexander) Sergeevich (Александр Сергеевич КУЗНЕЦОВ) Beosztás(ok): A Wagner Csoport (Wagner Group) 1. támadó és felderítő századának (1st Attack and Reconnaissance Company) parancsnoka Hívójele: Ratibor Születési idő: 1977. október 8. Születési hely: Nikolskoye, korábbi Szovjetunió (former USSR) (jelenleg: Oroszországi Föderáció (Russian Federation)) Állampolgársága: orosz Wagner csoportbeli azonosítója: M-0271 Neme: férfi Aleksandr Sergeevich Kuznetsov az oroszországi székhelyű, jogi személyiséggel nem rendelkező katonai magánszervezet, a Wagner Csoport (Wagner Group) parancsnoki struktúrájához tartozik. 2014-ben átvette a Wagner Csoport 1. támadó és felderítő századának (1st Attack and Reconnaissance Company) parancsnokságát. 2019 szeptemberében Líbiában megsebesült, miközben a Líbiai Nemzeti Felszabadítási Hadsereg (Libyan National Liberation Army, NLA) oldalán harcolt a Wagner Csoport katonai erőinek parancsnokaként. Beosztása és cselekményei révén Kuznetsovot felelősség terheli a Wagner Csoport azon tevékenységeiért, amelyek fenyegetik Líbia békéjét, stabilitását és biztonságát. 2021.12.13.”
(21)

A WHO szakértői bizottságának értékelése szerint a Kábítószer Egyezményben említett kannabiszextraktumok és -tinktúrák változatos pszichoaktív tulajdonságai elsősorban az említett extraktumokban és tinktúrákban található delta-9-tetrahidrokannabinol változó koncentrációjának tudhatók be. A kannabisz egyes, pszichoaktív tulajdonságokkal nem rendelkező extraktumai és tinktúrái, beleértve mindenekelőtt a kannabidiolt, ígéretes terápiás alkalmazásokkal rendelkeznek. Az a tény, hogy különböző – más-más delta-9-tetrahidrokannabinol-koncentrációjú – készítmények szabályozására ugyanazon „Extraktumok és tinktúrák” bejegyzés és ugyanazon jegyzék keretében kerül sor, nehézséget jelent az országokban ellenőrzési intézkedéseket végrehajtó illetékes hatóságok számára. Ezen túlmenően a készítményeknek a Kábítószer Egyezmény szerinti meghatározása a kannabisz „készítményeiként” és – amennyiben a WHO szakértői bizottságának ajánlása nyomán a dronabinol áthelyezésre kerül a Kábítószer Egyezmény I. jegyzékébe – a dronabinol és annak sztereoizomerjei „készítményeiként” magában foglalhatja az összes „kannabiszextraktumnak vagy -tinktúrának” minősülő terméket. A WHO ezért azt ajánlotta, hogy az extraktumokat és a kannabisz tinktúrákat töröljék a Kábítószer Egyezmény I. jegyzékéből.
MELLÉKLET

Az (EU) 2021/1073 végrehajtási határozat II. mellékletének 5.2. szakasza helyébe a következő szöveg lép:

„5.2. Erősítő adagok

Amennyiben a személy az alapoltási sorozatot követően kap booster adagokat, ezen booster adagokat a megfelelő igazolványokban az alábbiak szerint kell feltüntetni:

— a 2/1 az egyadagos alapoltást követő dózis beadását, vagy a tagállam által alkalmazott vakcinázási protokollnak megfelelően a gyógyult személyeknek a kétadagos oltóanyagból beadott egy adagból álló alapoltás befejezését követő booster adag beadását jelzi. Ezt követően az első booster adag után beadott (X) adagokat a (2+X)/(1) > 1 (például 3/1) jelzi,

— a 3/3 a 2 adagból álló alapoltási sorozat befejezését követő booster adag beadását jelzi. Ezt követően az első booster adag után beadott (X) dózist (3+X)/(3+X) = 1 (például 4/4) értékkel kell jelezni.

A tagállamok 2022. február 1-jéig végrehajtják az e szakaszban meghatározott kódolási szabályokat.

A tagállamok automatikusan vagy az érintett személyek kérésére újra kiállítják azokat az igazolványokat, amelyekben az egy adagból álló alapoltást követő booster adag beadását oly módon kódolják, hogy az nem megkülönböztethető az alapoltási sorozat befejezésétől.

E melléklet alkalmazásában a »booster adagokra« való hivatkozásokat úgy kell értelmezni, hogy azok magukban foglalják a standard alapoltási sorozat befejezését követően nem megfelelő immunválaszt adó személyek hatékonyabb védelme érdekében alkalmazott kiegészítő dózisokat is. Az (EU) 2021/953 rendelettel létrehozott jogi kereten belül a tagállamok intézkedéseket hozhatnak azon veszélyeztetett csoportok helyzetének kezelésére, akik elsőbbséggel kaphatnak kiegészítő dózisokat. Például ha valamely tagállam úgy dönt, hogy csak a népesség bizonyos alcsoportjai számára ad be kiegészítő dózisokat, az (EU) 2021/953 rendelet 5. cikkének (1) bekezdése szerint dönthet úgy, hogy kizárólag kérésre, nem pedig automatikusan állít ki az ilyen kiegészítő dózisok beadását feltüntető oltási igazolványokat. Amennyiben ilyen intézkedésekre kerül sor, a tagállamok tájékoztatják az érintett személyeket erről, valamint arról, hogy továbbra is használhatják a standard alapoltási sorozatok befejezését követően kapott igazolványt.”
—

Andres JAADLA, Representative of a local body with political accountability to an elected Assembly: Rakvere City Council;
(1)

A „Civil társadalmi kezdeményezés a tömeges biometrikus megfigyelési gyakorlatok betiltására” (Civil society initiative for a ban on biometric mass surveillance practices) elnevezésű európai polgári kezdeményezés nyilvántartásba vétele iránti kérelmet 2020. október 15-én benyújtották a Bizottsághoz. 2020. november 11-én a Bizottság tájékoztatta a szervezői csoportot azon értékeléséről (2), hogy a kezdeményezést nem lehet teljes egészében nyilvántartásba venni, mivel a javasolt intézkedések némelyike nem felel meg az (EU) 2019/788 rendelet 6. cikke (3) bekezdésének c) pontjában meghatározott követelménynek. A Bizottság arra kapott felkérést, hogy fogadjon el egy bizottsági ajánlást, indítson kötelezettségszegési eljárásokat és végezzen átfogó kutatást, noha a Bizottságot a rendelet alapján csak arra lehet felkérni, hogy tegyen javaslatot uniós jogi aktusok elfogadására.
(5)

Először is a szolgáltató székhelye az Írország illetékességi körébe tartozó területen kívül található. Emellett a City of Derry repülőtér megközelítéséhez a légi járművek csupán egy rövid szakaszon lépnek be a Shannon FIR-be, ezért aránytalan lenne ilyen kis volumenű légi forgalom miatt előírni az ATM/ANS-szolgáltató tanúsítását. A City of Derry repülőtér ATM/ANS-szolgáltatójának tanúsítványát jelenleg az Egyesült Királyság polgári légiközlekedési hatósága állítja ki az (EU) 2018/1139 rendelettel összhangban, és az ír légiközlekedési hatósággal mint Írország illetékes hatóságával hivatalos megállapodás jött létre azon felügyeleti és végrehajtási intézkedésekről, amelyek biztosítják az alkalmazandó szabályoknak, különösen az (EU) 2018/1139 rendelet 40. cikke szerinti alapvető követelményeknek való megfelelést. A mentesség hatálya egyértelműen meghatározott és a szigorúan szükséges mértékre korlátozódik, és amennyiben időtartama meghaladja az öt évet, az ír légiközlekedési hatóság megfelelő időközönként rendszeresen, nevezetesen évente felülvizsgálja a mentességet és erről tájékoztatja a Bizottságot. Végül pedig a mentesség alkalmazása megkülönböztetésmentes. .
(2)

Az illetékes hatóság által szolgáltatott információk szerint az intézkedésre a közegészség védelme érdekében volt szükség. 2020. március 11-én az Egészségügyi Világszervezet (WHO) koronavírus-járványt (Covid19) jelentett be. 2020. március 22-én a francia parlament elfogadta a közegészségügyi-járványügyi szükséghelyzetet kihirdető törvényt. A szappannal és vízzel történő kézmosás alternatívájaként a WHO és a francia egészségügyi minisztérium alkoholtartalmú kézfertőtlenítő szerek használatát javasolja a Covid19 betegség terjedése elleni megelőző intézkedésként. Az intézkedés által érintett termékösszetétel összhangban van a WHO által ajánlott propán-2-ol-alapú összetétellel.